З маленства хлопчык захапляўся маляваннем, ужо ў пяць гадоў ён пачаў вучыцца ў студыі рэспубліканскага Палаца піянераў у Мінску ў выдатнага мастака і педагога С. П. Каткова, затым скончыў аддзяленне манументальна-дэкаратыўнага роспісу Акадэміі мастацтваў. Працаваў рэстаўратарам, іканапісцам. У 1990 годзе Алесь Адамавіч стаў членам Беларускага саюза мастакоў. Творца выкладае на кафедры “Малюнак, акварэль і скульптура” архітэктурнага факультэта БНТУ, займаецца жывапісам, у работах выкарыстоўвае манументальнае мастацтва і графіку.